Vleisbraaigereedskap van duisende jaar oud gevindVan die brokstukke wat gevind is. Dalk nie boerewors nie, maar ‘n vleisie of vissie op die kole is toe nie so eie aan Suid-Afrika se sonskyn, braaivleis en, wel ‘n bekende soort motor nie. Argeoloë in die hedendaagse Turkye het braaivleisroosters van sowat 2 200 jaar oud in die antieke stad Assos in die noordweste van die land opgegrawe. Die braaiers en oonde is van klei gemaak, sommiges rond, ander vierhoekig. Boonop is heelwat vleisbraaigereedskap gevind. Dit lyk of van die braaiers afbeeldings van die Griekse god, Hermes bevat. Die argeoloë meen die destydse bewoners het veral vleis en vis op die roosters gebraai. Die volledige artikel in die Turkse Daily News kan hier gelees word.